CELEX: 62007FN0134
Language: el
Date: 2007-12-03 00:00:00
Title: Υπόθεση F-134/07: Προσφυγή/αγωγή της 3ης Δεκεμβρίου 2007 — Adjemian κ.λπ. κατά Επιτροπής

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/66
            
         Προσφυγή/αγωγή της 3ης Δεκεμβρίου 2007 — Adjemian κ.λπ. κατά Επιτροπής
   (Υπόθεση F-134/07)
   (2008/C 64/109)
   Γλώσσα διαδικασίας: η γαλλική
   Διάδικοι
   
      Προσφεύγων: Vahan Adjemian (Angera, Ιταλία) (εκπρόσωποι: S. Orlandi, A. Coolen, J.-N. Louis και E. Marchal, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αντικείμενο και περιγραφή της διαφοράς
   Ακύρωση των αποφάσεων της Επιτροπής, αφενός, περί αρνήσεως ανανεώσεως της προσλήψεως των προσφευγόντων, ως συμβασιούχων υπαλλήλων, για ορισμένο ή αόριστο χρόνο και, αφετέρου, περί καθορισμού των όρων απασχολήσεως. Προς στήριξη των προσφυγών τους, οι προσφεύγοντες επικαλούνται παραβίαση της αρχής της σταθερότητας των εργασιακών σχέσεων και, ιδίως, τον παράνομο χαρακτήρα του άρθρου 88 του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων (στο εξής: ΚΛΠ) καθόσον περιορίζει τη διάρκεια των συμβάσεων των συμβασιούχων υπαλλήλων.
   Αιτήματα του προσφεύγοντος
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει τις διαδοχικές αποφάσεις της Επιτροπής και ιδίως αυτήν της 28ης Απριλίου 2004, σχετικά με την ανώτατη διάρκεια προσφυγής σε μη μόνιμο προσωπικό για την επάνδρωση των υπηρεσιών της·
            
         
               —
            
            
               να αναγνωρίσει ότι το άρθρο 88 του ΚΛΠ στερείται νομιμότητας, καθόσον περιορίζει τη διάρκεια των συμβάσεων των συμβασιούχων υπαλλήλων·
            
         
               —
            
            
               να ακυρώσει τις αποφάσεις της Επιτροπής, της 23ης Αυγούστου 2007 και της 31ης Οκτωβρίου 2007, με τις οποίες απορρίφθηκαν οι διοικητικές ενστάσεις R/263/07, R/492/07 και R/390/07 οι οποίες έβαλαν κατά των αποφάσεων της Επιτροπής περί συνάψεως συμβάσεως ή περί ανανεώσεως της προσλήψεως των προσφευγόντων ως συμβασιούχων υπαλλήλων μόνο για ορισμένο χρόνο ·
            
         
               —
            
            
               να ακυρώσει την απόφαση της Επιτροπής, της 5ης Σεπτεμβρίου 2007, περί απορρίψεως των αιτήσεων τις οποίες υπέβαλαν οι προσφεύγοντες στις 31 Μαΐου 2007 και στις 20 Ιουλίου 2007 και οι οποίες αποσκοπούσαν στην παράταση, για αόριστο χρόνο, της συμβάσεως των προσφευγόντων ως συμβασιούχων υπαλλήλων·
            
         
               —
            
            
               να ακυρώσει τις αποφάσεις της Επιτροπής περί καθορισμού των αντιστοίχων όρων απασχολήσεως των προσφευγόντων, καθόσον η πρόσληψή τους ή η παράταση της προσλήψεώς τους περιορίζεται σε ορισμένο χρόνο·
            
         
               —
            
            
               να καταδικάσει την καθής στα δικαστικά έξοδα.